पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से बचाव के लिए बुधवार से 18 से 39 आयु वर्ग के व्यक्तियाें को कोरोना वैक्सीन लगवाने का अभियान शुरू किया गया। लेकिन पहले दिन युवाओं में उत्साह नहीं दिखा। अभियान के पहले दिन 100 व्यक्तियों को वैक्सीन लगाने का लक्ष्य तय किया गया था लेकिन आयुष अस्पताल में बनाए गए टीकाकरण केंद्र में सुबह से शाम तक 90 व्यक्तियों ने केंद्र पर पहुंचकर कोरोना से बचाव के लिए पहला टीका लगवाया।
इसके अलावा आयुष अस्पताल में सीनियर सिटीजन का टीकाकरण भी चालू रहा। युवाओं से ज्यादा सीनियर सिटीजन टीकाकरण केंद्र में नजर आए। केंद्र में दो स्थानों पर टीकाकरण किया जा रहा है जिसमें एक स्थान पर सीनियर सिटीजन को तो दूसरे स्थान पर युवाओं को टीका लगाया जा रहा था।
जटाशंकर प्रशिक्षण केंद्र में भी लगाया जा रहा टीका
शहर में दो केंद्रों पर टीकाकरण किया जा रहा है लेकिन आयुष अस्पताल में 18 से अधिक उम्र के व्यक्तियों को टीका लग रहा है। इसके पहले जिन लोगों ने टीका लगवाया है उनके लिए जटाशंकर प्रशिक्षण केंद्र में भी टीकाकरण के लिए केंद्र पर सुविधा है। सीएचएमओ डाक्टर संगीता त्रिवेदी ने बताया कि पहले दिन 100 लोगों का लक्ष्य था लेकिन 90 ही केंद्र पर पहुंचे, गुरूवार को भी 100 लोगों को रजिस्ट्रेशन के आधार पर टीका लगाया जाना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn